તેમણે ઑલમોસ્ટ ૮૦ ટકા પ્રવાસ ખેડી લીધો હતો ત્યારે લૌરી બિનાયક પાસે તેમને ભૂકંપનો અનુભવ થયો હતો. ત્યાંથી તેઓ રવિવારે બપોરે ધુન્ચેના બ્રવા કૅમ્પ સુધી પહોંચ્યા હતા. ત્યાંથી તેમણે એક મિનિટ માટે પોપટપરિવાર સાથે વાતચીત કરી હતી. પછી છેક ગઈ કાલે સાંજે વાત કરી હતી. તેઓ અત્યારે જ્યાં ફસાયેલા છે ત્યાંથી કાઠમાંડુ સાત કલાકનો રસ્તો છે. રસ્તાઓની કથળેલી હાલતને લીધે તેઓ આગળ વધવાની હિંમત કરી શકે એમ નથી. વ્યવસાયે આર્કિટેક્ટ અશ્વિન પોપટ છ વાર નેપાલ ટ્રેકિંગ માટે જઈ આવ્યા છે, પણ તેઓ અગાઉ ક્યારેય આવી મુસીબતમાં ફસાયા ન હોવાથી તેમને પણ અત્યારે કેમ મદદ મેળવવી એ સૂઝતું નથી.